Töörahvapüha

Töörahvapüha on igal aastal tähistatav rahvusvaheline tähtpäev, mille korraldamine sai alguse 19. sajandi lõpu töölisliikumiste poolt. Suurem osa maailmast tähistab seda 1. mail. 

Töörahvapüha tähistamise traditsioon on alguse saanud 19. sajandil Põhja-Ameerikast. Alates 1880. aastatest tähistatakse Ameerika Ühendriikides ja Kanadas töörahvapüha septembri esimesel esmaspäeval. Austraalias on töörahvapüha oktoobri esimesel esmaspäeval. Uus-Meremaal on töörahvapüha oktoobri neljandal esmaspäeval.  

 Ajaloost 
1872. aasta märtsis toimusid Kanadas Torontos trükitööliste streik ja meeleavaldused, mille abil nõuti tööandjatelt põhinõudena lühemat, 9–tunnist tööpäeva.The Canadian Encyclopedia: Origins of Labour Day. Archived from the original on 28 October 2014.
Kanada sündmusi eeskujuks võttes tegid 1882. aasta mais USA riiklikke ametiühinguorganisatsioonide esindajad ettepaneku tähistada töörahvapüha puhkepäevana septembri esimesel esmaspäeval, millega ühtlasi propageeritaks kaheksatunnist tööpäeva.Bridgemen's magazine. International Association of Bridge. Structural and Ornamental Iron Workers. 1921. Archived from the original on 1 May 2023.

1. mail 1886. aastal algas Chicagos tööliste üldstreik nõudmistega kaheksatunnisele tööpäevale.The Bloody Story of How May Day Became a Holiday for Workers. Time. Archived from the original on 28 June 2021. 4. mail toimus linna Haymarketi väljakul nn Haymarketi intsident, kui politsei ja tööliste vastasseisu ajal viskas tundmatu isik politseinike hulka pommi, millele politsei reageeris tulistamisega. Intsidendi tagajärjel sai üksteist inimest surma ja ligi kakssada vigastada. Järgnes kohtuprotsess korraldajate üle, kellest neli hukati kohtuotsuse põhjal. Kohtuotsus tunnistati hiljem õigusrikkumiseks, mille tagajärjel isikuid karistati kuriteo eest, mida nad ei olnud sooritanud.Act II: Let Your Tragedy Be Enacted Here. The Dramas of Haymarket. Chicago Historical Society. 2000.

1889. aasta juulis toimus Pariisis Teise Internatsionaali kongress, kus tehti ettepanek korraldada 1890. aasta mais rahvusvahelisi meeleavaldusi Chicago üldstreigi sündmuste mälestuseks.May day : a short history of the international workers holiday, 1886-1986. New York: International Publishers. 5. mail 1890. aastal toimusid meeleavaldused Ameerika Ühendriikides ja paljudes Euroopa riikides.May Day, The Worker's Day, born in the struggle for the eight-hour day. The Constitution. Archived from the original on 21 June 2021. Rahvusvahelise töötajate päeva tähistamine tunnistati ametlikult iga-aastaseks ürituseks Teise Internatsionaali teisel kongressil 1891. aastal.May day : a short history of the international workers' holiday, 1886-1986. 

1887. aastal sai Oregonist esimene USA osariik, mis tähistas 1. maid ametliku pühana. 1894. aastal sai 1. maist Ameerika Ühendriikide ametlik riigipüha. Enne seda olid juba kolmkümmend USA osariiki tähistanud 1. maid töörahvapühana. 1894. aasta 1. mail toimusid Clevelandi linnas vägivaldsed töötute meeleavaldused, kuna töötuse tase oli järsult tõusnud ning linnajuhtide abimeetmed olukorra parandamiseks osutusid ebatõhusateks. 

Teise Internatsionaali kuuendal kongressil 1904. aasta augustis kutsuti üles kõiki sotsiaaldemokraatlike organisatsioone ja kõikide riikide ametiühinguid energiliselt nõudma 1. mail "8-tunnise tööpäeva seadusliku kehtestamist, proletariaadi klassinõudmiste ja üldise rahu nimel."From the diary of Anatoly Vasilyevich Lunacharsky; 1 May 1918; Petrograd.

Rahvusvahelise töörahvapüha tähistamine on olnud erinevate sotsialistlike, kommunistlike jt rühmituste meeleavalduste keskmeks alates Teise Internatsionaali loomisest 1889. aastal. See on olnud tähtsamaid pühasid mitmetes praegustes ja endistes kommunistlikes ja sotsialistlikes riikides (Hiina, Kuuba, Põhja-Korea, Nõukogude Liit, Idabloki riigid jne.).

 Vaata ka 
 Volbripäev
 Kevadpüha
 1. mai

 Viited 

 Kirjandus 
 Eesti tähtpäevad: 01.05 Volbripäev. Kevadpüha. Töörahvapüha. 
 1. mai tähendas vanasti paraadi. postimees.ee, 1. mai 2001.

 Välislingid 
 Töörahva püha 1. mai. Eesti filmi andmebaas.
 Esimene mai – töörahva püha. digar, Kuulutaja, nr. 17, 1 mai 2015.

Kategooria:Tähtpäevad